CELEX: 32021D0986
Language: lt
Date: 1619654400000
Title: Komisijos sprendimas (ES) 2021/986 2021 m. balandžio 29 d. kuriuo patvirtinamas Europos atominės energijos bendrijos tiekimo agentūros sprendimas, kuriuo priimamos naujos Agentūros taisyklės, kuriomis nustatomi rūdų, žaliavų ir specialių daliųjų medžiagų paklausos ir pasiūlos derinimo būdai (pranešta dokumentu Nr. C(2021) 2893) (Tekstas autentiškas tik anglų kalba)

2021 6 18   
               
               
                  LT
               
               
                  Europos Sąjungos oficialusis leidinys
               
               
                  L 218/1
               
            
         KOMISIJOS SPRENDIMAS (ES) 2021/986
         2021 m. balandžio 29 d.
         kuriuo patvirtinamas Europos atominės energijos bendrijos tiekimo agentūros sprendimas, kuriuo priimamos naujos Agentūros taisyklės, kuriomis nustatomi rūdų, žaliavų ir specialių daliųjų medžiagų paklausos ir pasiūlos derinimo būdai
         
            
               (pranešta dokumentu Nr. C(2021) 2893)
            
         
         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į Europos atominės energijos bendrijos steigimo sutartį, ypač į jos 60 straipsnio šeštą pastraipą,
         kadangi:
         
                     (1)
                  
                  
                     pagal Europos atominės energijos bendrijos steigimo sutarties (toliau – Euratomo sutartis) 2 straipsnį Europos atominės energijos bendrija, vykdydama bendrą tiekimo politiką, grindžiamą lygių galimybių naudotis tiekiamais ištekliais principu, turi užtikrinti, kad visiems vartotojams Bendrijoje būtų reguliariai ir teisingai tiekiamos rūdos ir branduolinis kuras;
                  
               
                     (2)
                  
                  
                     tuo tikslu Euratomo sutarties 52 straipsnio 2 dalies b punktu įsteigta Agentūra;
                  
               
                     (3)
                  
                  
                     Agentūros priimtas taisykles tvirtina Komisija; jose turi būti nustatyti rūdų, žaliavų ir specialių daliųjų medžiagų paklausos ir pasiūlos derinimo būdai;
                  
               
                     (4)
                  
                  
                     Agentūra, veikdama pagal Euratomo sutartį ir savo įstatus, 2021 m. sausio 15 d. sprendimu priėmė naujas taisykles, kuriomis atnaujinamos ir pakeičiamos šiuo metu galiojančios Agentūros taisyklės;
                  
               
                     (5)
                  
                  
                     pagal Euratomo sutarties 60 straipsnio šeštą pastraipą Agentūros taisykles turėtų patvirtinti Komisija,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinamas 2021 m. sausio 15 d. Europos atominės energijos bendrijos tiekimo agentūros sprendimas, kuriuo priimamos Agentūros taisyklės, kuriomis nustatomi rūdų, žaliavų ir specialių daliųjų medžiagų paklausos ir pasiūlos derinimo būdai ir panaikinamos 1960 m. gegužės 5 d. Europos atominės energijos bendrijos tiekimo agentūros taisyklės.
         
         
            2 straipsnis
            Šis sprendimas įsigalioja 2021 m. liepos 1 d.
         
         
            3 straipsnis
            Šis sprendimas skirtas Europos atominės energijos bendrijos tiekimo agentūrai. Jis skelbiamas Europos Sąjungos oficialiajame leidinyje.
         
         
            Priimta Briuselyje 2021 m. balandžio 29 d.
            
               
                  Komisijos vardu
               
               Kadri SIMSON
               
                  Komisijos narė